नई दिल्ली। पूर्व प्रधानमंत्री व वरिष्ठ कांग्रेस नेता मनमोहन सिंह ने अकाली दल-भाजपा सरकार पर पंजाब के ‘अभूतपूर्व कुप्रबंधन’ का आरोप लगाते हुए सोमवार को मतदाताओं से राज्य में कांग्रेस को फिर से सत्ता में लाने का आग्रह किया। मनमोहन सिंह ने पंजाब विधानसभा चुनाव के लिए पार्टी का घोषणापत्र जारी करते हुए कांग्रेस मुख्यालय में कहा, “पंजाब में असीम क्षमता है, लेकिन पिछले 10 वर्षो में एसएडी-भाजपा सरकार के कुप्रबंधन के कारण इसका लाभ नहीं उठाया जा सका।”